Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: 3. melléklet a 26/2011. (V. 27.) NEFMI rendelethez
Paragraph Index: 1196

6. Térbeli mézeskalács tervezése, elkészítése - Évfolyam: Szakképzés 1/11. Cél: A mézeskalács-készítéshez szükséges anyagokat, eszközöket, technikákat és alkalmazásukat megismerni és az önálló munkatevékenységet begyakorolni. Feladat: A mézeskalács-készítés anyagainak, eszközeinek megismerése. A mézeskalács-készítésénél a műveleti sorrend elsajátítása. Jártasság kialakítása a díszítési technikák alkalmazásában. A sütőberendezés üzemeltetésének elsajátítása. A késztermékek csomagolástechnikáinak megismerése. A munkavédelmi és higiéniai követelmények betartása. Az esztétikai érzék fejlesztése. Elvárt teljesítmény: Tanulja meg a mézeskalács-készítés során a tevékenységhez szükséges alapanyagokat, felhasználási lehetőségeket. Tudja a mézeskalács készítés műveleti sorrendjét, szakaszait (előkészítés, gyúrás, pihentetés, sodrás, szaggatás, sütés, díszítés). Alkalmazza az ízesítőket. Tanulja meg képességeihez mérten (önállóan, irányítással, segítséggel) a sütés technikáját és a hűtés műveletét. Tudja csomagolni, tárolni a kész mézeskalácsot, mézesbábot. Tanulja meg és tartsa be a munkavédelmi és higiéniai szabályokat. Értékelés: Tanév végén érdemjeggyel, félévente szöveges tájékoztatással. A szakiskola befejezése után az intézmény Vizsga Bizonyítvány ad arról, hogy mézeskalácskészítő szakmát tanult. A jó képességű tanulók a kijelölt helyen vizsgát tehetnek.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes